Ijtimoiy tarmoqlarda Olmazor tumani Qoraqamish dahasida stolba portlab ketgani haqida turli xabar va videolavhalar tarqaldi. Tuman hokimligi holat yuzasidan rasmiy ma’lumot berdi. Foto: Olmazor tumani hokimligi Qayd etilishicha, Olmazor tumani Qoraqamish dahasida joylashgan «A’lo» to‘yxonasi qarama-qarshisidagi podstansiyada 110 kVt yuqori kuchlanishli havo liniyasi 27-tayanch ustunida noma’lum sabablarga ko‘ra qisqa tutashuv sodir bo‘lgan. Qisqa tutashuv oqibatida sodir bo‘lgan yong‘in o‘z vaqtida o‘chirilib, muammo bartaraf etilgan. Ta’kidlanishicha, hozirgi holatda 27-tayanch ustunida doimiy kuchlanish mavjud.